Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 612/10/5505	Liptovský Mikuláš, 24.7.2012
EEČ : 2-39-254-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 498/2008 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Od 1. 1. 2009 do 3. 5. 2011, s výnimkou mesiacov február 2009, kedy zaplatil 135,- € na výživnom, júna 2009, kedy zaplatil 107,- € na výživnom, septembra 2009, kedy zaplatil 152,- € na výživnom, októbra 2009, kedy zaplatil 299,- € na výživnom, decembra 2009, kedy zaplatil 118,- € na výživnom, marca 2010, kedy zaplatil 25,- € na výživnom, apríla 2010, kedy zaplatil 30,- € na výživnom, mája 2010, kedy zaplatil 65,- € na výživnom, júna 2010, kedy zaplatil 120,- € na výživnom, júla 2010, kedy zaplatil 60,- € na výživnom, augusta a decembra 2010, kedy zaplatil po 100,- €, októbra 2010, kedy zaplatil 110,- € na výživnom, februára 2011, kedy zaplatil 459,- € na výživnom, neplatí výživné na svoje maloleté deti Jiřího Nejedlého, narodeného 30. 7. 1995 a XXXXX, narodenú 9. 12. 1996, hoci je samostatne zárobkovo činnou osobou a má pravidelný príjem a hoci výška výživného mu bola určená rozsudkom Okresného súdu XXXXX 
3P/93/2008 zo dňa 8. 9. 2008 vo výške 66,39 € na každé dieťa, do rúk matky XXXXX, bytom XXXXX, XXXXX, Slovenská republika a tak za uvedené obdobie dlhuje na výživnom XXXXX najmenej 1.837,84 €. 
lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce
Odôvodnenie:
	Vyšetrovateľ odboru kriminálnej polície, Okresného riaditeľstva Policajného zboru v Liptovskom Mikuláši pod spisovou  značkou ORP-149/OVK-LM-2011 viedol trestné stíhanie proti obvinenému pre skutok uvedený vo výrokovej časti tohto uznesenia, kvalifikovaný ako prečin zanedbania povinnej výživy podľa § 207 odsek 1, odsek 3 písmeno b/ Trestného zákona.
	Okresná prokuratúra v Liptovskom Mikuláši žiadosťou z 10. mája 2011 požiadala prostredníctvom Generálnej prokuratúry Slovenskej republiky Okresné štátne zastupiteľstvo, Jiráskova 67, XXXXX - Česká republika podľa článku 6 Európskeho dohovoru o odovzdávaní trestného konania vydaného v Štrasburgu 15. 5. 1972 a v zmysle článku 29 Zmluvy medzi Českou republikou a Slovenskou republikou o právnej pomoci poskytovanej justičnými orgánmi a úprave niektorých právnych vzťahov v občianskych a trestných veciach podpísanej v Prahe 29. 10. 1992 o prevzatie trestného stíhania. Najvyššie štátne zastupiteľstvo Českej republiky dňa  5. 10. 2011 rozhodlo o prevzatí trestného stíhania obvineného.
	Políciou Českej republiky, Krajským riaditeľstvo Polície Plzeňského kraja, územný odbor XXXXX, Službou kriminálnej polície a vyšetrovania, oddelením všeobecnej kriminality bolo po prevzatí trestného stíhania v konaní spisová značka KRPP-25604-46/TČ-2012-030871, uznesením zo 14. mája 2012 rozhodnuté podľa § 159a odsek 1 Trestného poriadku Českej republiky o odložení trestnej veci podozrenia zo spáchania trestného činu zanedbania povinnej výživy podľa § 213 odsek 1 Trestného zákona a prečinu zanedbania povinnej výživy podľa § 196 odsek 1 Trestného zákona Českej republiky, ktorého sa mal dopustiť XXXXX spôsobom opísaným vo výrokovej časti tohto uznesenia a to z dôvodu, že nejde o podozrenie z trestného činu ani prečinu a nie je na mieste vec vybaviť inak, pričom v uznesení sa uvádza, že boli splnené podmienky účinnej ľútosti, pretože podozrivý XXXXX dlžné výživné dodatočne uhradil v plnej výške a jeho trestná činnosť nemala nepriaznivé následky na oprávnené maloleté deti Jiřího Nejedlého, narodeného 30. 7. 1995 a XXXXX, narodenú 9. 2. 1996.
	Podľa § 212 odsek 2 písmeno c/ Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom, príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. 
	Vzhľadom na vyššie uvedené, keďže o skutku obvineného bolo rozhodnuté policajným orgánom Českej republiky a toto rozhodnutie možno považovať za dostačujúce, vo veci neprichádza do úvahy ani prípadné ďalšie konanie v Slovenskej republike, bolo potrebné rozhodnúť tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka